Helge Sønneland

Helge Mossige Sønneland (født 1943)Helge Mossige Sønneland i Store norske leksikon er en tidligere embetsmann og departementsråd i Kulturdepartementet.

Sønneland var elev ved Kongsgård skole i Stavanger.Stavanger Aftenblad: "Lærerne skal ikke puffe oss frem", 21. oktober 1961 s.3.Han er utdannet cand.jur. og ble ansatt i Kirke- og undervisningsdepartementet i 1976, og fra 1982 i Kulturdepartementet.

Han var underdirektør i årene 1978 til 1991, avbrutt av årene 1982 til 1984 da han var prosjektleder ved Nordisk ministerråds sekretariat i København og arbeidet med  for Nordsat-saken. 

I årene 1991 til 20o0 var han ekspedisjonssjef i Medieavdelingen i Kulturdepartementet. Han ble deretter departementsråd i samme departement, som året etter fikk navnet Kultur- og kirkedepartementet. Han gikk av som departementsråd i 2007, da det skulle være et anstrengt forhold mellom ham og Trond Giske som på denne tiden var statsråd, som ble kjent i forbindelse med en episode i forbindelse med Giskes 40 årsdag.Toppbyråkrat kalt «Tause Birgitte», Aftenposten 29. november 2006Ubehaget i Kulturdepartementet, VG 1. desember 2006

Fra 2007 ble han spesialråd ved Norges delegasjon til Den europeiske union i Brussel med oppgaver knyttet til opphavsrett, medier og kultur fram til han gikk av med pensjon i utgangen av 2012.En sterk forsvarer for opphavsretten regjeringen.no 31. mars 2014 Han har imidlertid etter at han ble pensjonist fortsatt å arbeide for EU-delegasjonen og er særlig kjent for sin kompetanse innen opphavsrett.

Han har også arbeidet som vitenskapelig rådgiver ved Institutt for privatrett ved det juridiske fakultet ved Universitetet i Oslo.Helge Sønneland , Institutt for privatrett, UIO

 Referanser 

Kategori:Norske departementsråder
Kategori:Norske jurister
Kategori:Personer fra Stavanger kommune